
Valsts darba inspekcijas
Telpu nomas objektu atlases komisijas
2026.gada 11. augusta sēdē
Protokols Nr. 2
Valsts darba inspekcijas telpu nomas sludinājums
“Latgales reģionālās Valsts darba inspekcijas
Rēzeknes sektora telpas”
1. Prasības Latgales reģionālās valsts darba inspekcijas Rēzeknes sektora telpām (turpmāk – Telpas) saskaņā ar Ministru kabineta 2013. gada 29. oktobra noteikumu Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem vai nomāt paredzētajiem nekustamajiem īpašumiem”(turpmāk – Kārtība) 9. punktu:

	Nr.
p. k.
	Prasības nosaukums
	Prasības saturs

	1.1.
	Nomnieka nosaukums, adrese un kontaktpersonas vārds, uzvārds, tālruņa numurs un elektroniskā pasta adrese
	Valsts darba inspekcija (turpmāk – Nomnieks)
K. Valdemāra iela 38 k-1, Rīga, LV-1010

Kontaktpersona:
Latgales reģionālās VDI vadītāja-galvenā valsts inspektore Jūlija Strode
Vienības iela 18, Daugavpils, LV-5401
tālr.: + 371 26145360
e-pasts: Julija.Strode@vdi.gov.lv

	1.2.
	Nomas objekta vēlamā atrašanās vieta (pilsēta, mikrorajons), papildus pievienojot arī nekustamā īpašuma atrašanās vieta aprakstu un/vai tās shematisku attēlojumu kartē
	Rēzekne

	1.3.
	Nomas objekta lietošanas mērķis
	Biroja telpas VDI funkcijas nodrošināšanai

	1.4.
	Paredzamais nomas līguma termiņš
(līdz 12 gadiem)
	12 gadi

	1.5.
	Nepieciešamā kopēja lietderīgā platība (m2) 
(biroja telpām norāda platību, kas aprēķināta saskaņā ar normatīvajiem aktiem par vienotajām tehniskajām prasībām valsts institūciju biroja telpām), t.sk.
	Vēlamā kopējā telpu lietderīgā platība 70 – 90 m2

	1.5.1.
	darba vietu platība (m2)
	· 1 (viens) kabinets sektora vadītājam (viens darbinieks), vēlamā platība 14 - 16 m2;
· biroja telpa/-as inspektoriem (četriem darbiniekiem), kopējā vēlamā platība 35 – 42 m2, ieskaitot klientu zonu

	1.5.2.
	Pārējo telpu platība (m2), norādot konkrētas telpas (servera, arhīva, u.c.)
	· tehniskā palīgtelpa failu skapju un individuālo aizsardzības līdzekļu novietošanai u. c. vajadzībām – 15 -20 m2;
· tualete – 2 m2 (pieļaujama koplietošanas)

	1.6.
	Vēlamais īpašuma tehniskais stāvoklis un ēkas atbilstība Ēku energoefektivitātes likuma 4. pantā noteiktajām energoefektivitātes minimālajām prasībām
	Telpām jābūt labā tehniskā un vizuālā kārtībā (veikts kosmētiskais remonts), ar normatīvo aktu prasībām atbilstošu apgaismojumu (elektroenerģija), apkures sistēmu telpu apsildīšanai ziemas mēnešos, ūdens un kanalizācijas sistēmu (siltais un aukstais ūdens, atbilstoši aprīkots sanitārais mezgls, WC). Telpās ir ierīkotas interneta / telekomunikāciju pieslēguma vietas vai piekļuve tām. Telpas ir aprīkotas ar apsardzes un ugunsdrošības signalizāciju, tiek veikta ēkas tehnisko sistēmu uzturēšana un regulāra apkope, sniega tīrīšana no ēkas jumta /-iem un teritorijas pēc nepieciešamības.
Ēkas energoefektivitātes klases rādītājs saskaņā ar normatīvajiem aktiem ēku energosertifikācijas jomā atbilst E vai augstākai klasei.

	1.7.
	Citas prasības, tai skaitā specifiskas prasības telpām (piemēram, informāciju tehnoloģijas, telekomunikācijas, ugunsdrošības prasības, tehniskās un fiziskās apsardzes prasības), apsaimniekošanas un uzturēšanas pakalpojumu prasības (apsaimniekošanas programma), prasības autostāvvietām
	· bezmaksas autostāvvieta 2 (divu) automašīnu novietošanai;
· darba kabinetos katrai darbavietai ir jābūt nodrošinātai ar vismaz 5 (piecām) elektrības rozetēm datortehnikas un citu elektroiekārtu pieslēgšanai;
· visām elektrības rozetēm jābūt ar zemējumu;
· darba kabinetos katrai darbavietai ir jābūt nodrošinātai ar vismaz 2 (divām) RJ45 Cat 5e vai augstākas kategorijas datu pārraides tīkla pieslēguma rozetēm;
· vienas Nomnieka multifunkcionālās drukas iekārtas novietošanas vietā jānodrošina vismaz 1 (viena) RJ45 Cat 5e vai augstākas kategorijas datu pārraides tīkla pieslēguma rozete un vismaz 2 (divas) elektrības rozetes ar zemējumu;
· datu pārraides tīkla pieslēguma rozetēm jābūt komutētām ar Cat 5e vai augstākas kategorijas datu pārraides tīkla kabeli uz slēdzamu sakaru skapi, kuram piekļuvi kontrolē Nomnieks;
· sakaru skapī jābūt paredzētām vismaz 2 (divām) elektrības rozetēm ar zemējumu un vismaz 6U brīvai vietai nepārtrauktās barošanas avota (UPS) un citas tīkla aparatūras izvietošanai;
· Visām datu pārraides tīkla pieslēguma rozetēm un kabeļiem jābūt marķētiem abos galos, nodrošinot rozetes viennozīmīgu identificēšanu sakaru skapī;
· Iznomātājs neiebilst un nodrošina iespēju esošajam elektronisko sakaru pakalpojuma sniedzējam sabiedrībai ar ierobežotu atbildību “BITE Latvija” ierīkot datu pārraides pieslēguma punktu Nomniekam, izvietot nepieciešamo pakalpojuma nodrošināšanas aparatūru uz ēkas jumta, kā arī ierīkot nepieciešamos kabeļus līdz Nomnieka slēdzamajam sakaru skapim komutācijai;
· jābūt pieslēguma ligzdai fiksēto līniju tālruņa pieslēgšanai vadītāja kabinetā;
· jānodrošina apgaismojuma vidējo apjomu virs katras darbavietas ne mazāku kā 500 lx.

	1.8.
	Papildu prasības
	· videonovērošana vai apsardze, ieejot ēkā un autotransporta novietošanas laukumā;
· apsaimniekošanas un uzturēšanas pakalpojumu prasības, kuras jānodrošina iznomātājam:
*teritorijas ikdienas uzkopšana;
*atkritumu izvešana;
*telpu un teritorijas ģenerāltīrīšana;
*sīkie remontdarbi (logi, durvis,       mēbeles, utt.);
*telpu kosmētiskais remonts;
*elektrotehnisko instalāciju apkope un remontdarbi;
*telpu un pieguļošās teritorijas diennakts apsardze;
*signalizācijas un apsardzes sistēmu apkalpošana;
*ūdens, siltuma, kanalizācijas, gaisa ventilācijas, dzesēšanas instalāciju apkope un remontdarbi.

	1.9.
	Nomas piedāvājuma iesniegšanas termiņš, kas nav īsāks par 20 (divdesmit) darbdienām no nomas sludinājuma publicēšanas VAS “Valsts nekustamie īpašumi” mājaslapā, un vieta 
	Termiņš: 2026. gada 10. septembris plkst. 11.00
Iesniegšana personīgi 313. kabinetā K. Valdemāra ielā 38 k-1, Rīgā vai nosūtot pa pastu (K. Valdemāra iela 38 k-1, Rīgā, LV- 1010) ar norādi “Valsts darba inspekcijas Nomas objektu atlases komisijai – neatvērt līdz 2026. gada 10. septembra plkst. 11.00”.



2. Saskaņā ar Kārtības 11. punktu persona, kura vēlas piedāvāt nomai nekustamo īpašumu (turpmāk – Iznomāšanas pretendents), iesniedz Nomniekam Iznomāšanas pretendenta piedāvājumu (2. pielikums) un telpu izmaksu aprēķinu. 
3. Piedāvājumu iesniedz slēgtā aploksnē, uz kuras norāda Iznomāšanas pretendentu un atsauci uz Nomnieka nomas sludinājumu. Piedāvājumā norāda turpmāko.
3.1. Fiziska persona – vārdu, uzvāru, personas kodu, deklarētās dzīvesvietas adresi, elektroniskā pasta adresi (ja ir), un tālruņa numuru.
3.2. Juridiska persona (arī personālsabiedrība) – nosaukumu (firmu), reģistrācijas numuru, juridisko adresi, elektroniskā pasta adresi (ja ir) un tālruņa numuru.
3.3. Iznomāšanas pretendenta pārstāvja vārdu, uzvārdu, personas kodu (ja ir) elektroniskā pasta adresi (ja ir) un tālruņa numuru.
3.4. Iznomājamo nekustamo īpašumu, tā adresi, kadastra numuru, platību un lietošanas mērķi, pievienojot nekustamā īpašuma atrašanās vietas aprakstu.
3.5. Iznomājamā nekustamā īpašuma aprakstu, tai skaitā informāciju par piedāvātā nekustamā īpašuma tehnisko stāvokli, pievienojot fotoattēlus, telpu plānojumu un citu informāciju, kas var raksturot piedāvāto nomas objektu.
3.6. Apliecinājumu, ka nepastāv tiesiski šķēršļi nekustamā īpašuma iznomāšanai vai nodošanai apakšnomā (ja attiecināms).
3.7. Informāciju par piedāvātā nekustamā īpašuma kopējām faktiskām izmaksām iepriekšējā periodā, kas nav mazāks par 12 (divpadsmit mēnešiem), un plānotajām izmaksām nākamajam periodam, kas nav mazāks par 12 (divpadsmit) mēnešiem, tai skaitā informāciju par nomas maksas apmēru un apsaimniekošanas pakalpojumu izdevumiem saskaņā ar nomas sludinājumam pievienotajā apsaimniekošanas programma noteiktajām pozīcijām, norādot vienas vienības izmaksas, Nomnieka nomas sludinājumā minēto specifisko prasību nodrošināšanas izmaksas, komunālo maksājumu izmaksas, kā arī veicamos kapitālieguldījumus, ja tādi ir nepieciešami.
3.8. Norādītās plānotas izmaksas par apkuri, auksto un karsto ūdeni, kanalizāciju, elektrību un atkritumu izvešanu, Iznomāšanas pretendentam ir saistošas, slēdzot līgumu ar Nomnieku.
4. Saskaņā ar kārtības 12. punktu pēc piedāvājuma saņemšanas Nomnieks izvērtē Iznomāšanas pretendentu piedāvājumus un pieņem lēmumu par atlases rezultātiem.
5. Saskaņā ar Kārtības 12. punktu, izvērtējot piedāvājumus, Nomnieks ņem vērā šādus nosacījumus:
5.1. Nomnieka prasībām funkcionāli atbilstošākais īpašums – sludinājuma 1.2., 1.3., 1.4. un 1.5. apakšpunkts,
5.2. Nekustamā īpašuma tehniskais stāvoklis – sludinājuma 1.6. un 1.7. apakšpunkts,
5.3. Nekustamā īpašuma zemākās kopējās gada izmaksas, ko nosaka saskaņā ar sludinājuma 2.7. apakšpunktā minēto informāciju,
5.4. Pārcelšanās izmaksa un izmaksas par nekustamā īpašuma pielāgošanu publiskas personas funkciju izpildes nodrošināšanai.
6. Saskaņā ar Kārtības 13. punktu Nomnieks ir tiesīgs pārtraukt atlases procedūru, ja tas konstatē, ka Nomnieka prasībām atbilstošs nekustamais īpašums ir citas publiskas personas īpašumā un Nomnieks to var nomāt atbilstoši normatīvajiem aktiem par valsts un pašvaldības mantas iznomāšanu.
7. Saskaņā ar Kārtības 14. punktu 5 (piecu) darbdienu laikā pēc lēmuma par atlases rezultātiem pieņemšanas Nomnieks informē Iznomāšanas pretendentu par pieņemto lēmumu.
8. Saskaņā ar Kārtības 15. punktu, ja izvēlētais Iznomāšanas pretendents atsakās slēgt nomas līgumu, nomniekam ir tiesības izbeigt atlasi bez rezultātiem vai piedāvāt nomas līguma slēgšanu nākamajam Iznomāšanas pretendentam, kura pieteikums atbilst 4. punkta noteikumiem.
9. Saskaņā ar Kārtības 16. punktu, ja uz nomas sludinājumu neatsaucas neviens Iznomāšanas pretendents vai ja Nomnieks, izvērtējot iesniegtos piedāvājumu, konstatē, ka neviens no iesniegtajiem piedāvājumiem neatbilst Nomnieka izvirzītājām prasībām un noteikumiem, atlasi uzskata par izbeigtu bez rezultāta un Nomniekam ir tiesības izsūtīt sludinājuma tekstu tā izvēlētajiem pretendentiem. Šādā gadījumā Iznomāšanas pretendentu nosaka sarunu ceļā, balstoties uz 4. punkta noteikumiem. Nomnieks nodrošina lēmuma pieņemšanas caurskatāmību.

\
1. pielikums 
Valsts darba inspekcijas sludinājumam
“Latgales reģionālās Valsts darba inspekcijas 
Rēzeknes sektora telpas”

Nekustamā īpašuma atrašanās vietas shematisks attēlojums kartē

2. pielikums 
Valsts darba inspekcijas sludinājumam
“Latgales reģionālās Valsts darba inspekcijas 
Rēzeknes sektora telpas”
Iznomāšanas pretendenta piedāvājums
	Nr.
p. k.
	Prasības nosaukums
	Prasības saturs

	1.
	Fiziskas personas vārds, uzvārds, personas kods, deklarētās dzīves vietas adrese, oficiālā elektroniskā (ja ir aktivizēts tās konts) vai elektroniskā pasta adrese (ja ir) un tālrunis; juridiskas personas (arī personālsabiedrības) nosaukums (firma), reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis. 
	


	2.
	Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs.
	

	3.
	Nekustamā īpašuma adrese, kadastra numurs, platība un lietošanas mērķis, pievienojot nekustamā īpašuma atrašanās vietas aprakstu
	

	4.
	Nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēs būvniecības informācijas sistēmā), informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu.
	

	5.
	Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms
	

	6.
	Informācija par piedāvātā nekustamā īpašuma kopējām faktiskajām izmaksām iepriekšējā periodā, kas nav mazāks par 12 (mēnešiem)
	

	7.
	Informācija par piedāvātā nekustamā īpašuma plānotajām  izmaksām nākamajam periodam, kas nav mazāks par 12 (mēnešiem), tai skaitā:
	

	7.1.
	Nomas maksas apmērs, norādot viena kvadrātmetra izmaksas mēnesī, un apsaimniekošanas pakalpojumu izdevumi saskaņā ar Iznomāšanas pretendenta piedāvājuma 12. punktu, norādot vienas vienības izmaksas
	

	7.2.
	Iznomāšanas pretendenta piedāvājuma 10. punktā minēto specifisko prasību nodrošināšanas izmaksas, norādot vienas vienības izmaksas
	

	7.3.
	Komunālo pakalpojumu izmaksas
	

	7.4.
	Kapitālieguldījumi, ja tādi ir nepieciešami 
	

	8.
	Apliecinājums, ka tiks nodrošinātas šādas prasības telpām:

	8.1.
	1 (viens) kabinets Sektora vadītājam, vēlamā platība 14 - 16  m2
	

	8.2.
	Biroja telpa/s inspektoriem (četriem darbiniekiem), kopējā vēlamā platība 35 – 42 m2
	

	8.3.
	1 (viena) tehniskā telpa – failu skapju un individuālo aizsardzības līdzekļu novietošanai, vēlamā platība 15 – 20 m2
	

	8.4.
	1 tualetes telpa 2 m2
(pieļaujama koplietošanas)
	

	9.
	Apliecinājums, ka :

Telpas ir labā tehniskā un vizuālā kārtībā (veikts kosmētiskais remonts), ar normatīvo aktu prasībām atbilstošu apgaismojumu (elektroenerģija), apkures sistēmu (telpu apsildīšanai ziemas mēnešos), ūdens un kanalizācijas sistēmu (siltais un aukstais ūdens, atbilstoši aprīkots sanitārais mezgls, WC). Telpās ir ierīkotas Interneta komunikāciju pieslēguma vietas vai piekļuve tām. Telpas ir aprīkotas ar apsardzes un ugunsdrošības signalizāciju, tiek veikta ēkas tehnisko sistēmu uzturēšana un regulāra apkope, sniega tīrīšana no jumtiem un teritorijas pēc nepieciešamības.
	

	10.
	Apliecinājums, ka tiks nodrošinātas šādas prasības telpām:
· darba kabinetos katrai darbavietai ir jābūt nodrošinātai ar vismaz 5 (piecām) elektrības rozetēm datortehnikas un citu elektroiekārtu pieslēgšanai;
· visām elektrības rozetēm jābūt ar zemējumu;
· darba kabinetos katrai darbavietai ir jābūt nodrošinātai ar vismaz 2 (divām) RJ45 Cat 5e vai augstākas kategorijas datu pārraides tīkla pieslēguma rozetēm;
· vienas Nomnieka multifunkcionālās drukas iekārtas novietošanas vietā jānodrošina vismaz 1 (viena) RJ45 Cat 5e vai augstākas kategorijas datu pārraides tīkla pieslēguma rozete un vismaz 2 (divas) elektrības rozete ar zemējumu;
· datu pārraides tīkla pieslēguma rozetēm jābūt komutētām ar Cat 5e vai augstākas kategorijas datu pārraides tīkla kabeli uz slēdzamu sakaru skapi, kuram piekļuvi kontrolē Nomnieks;
· sakaru skapī jābūt paredzētām vismaz 2 (divām) elektrības rozetēm ar zemējumu un vismaz 6U brīvai vietai nepārtrauktās barošanas avota (UPS) un citas tīkla aparatūras izvietošanai;
· Visām datu pārraides tīkla pieslēguma rozetēm un kabeļiem jābūt marķētiem abos galos, nodrošinot rozetes viennozīmīgu identificēšanu sakaru skapī;
· Iznomātājs neiebilst un nodrošina iespēju esošajam elektronisko sakaru pakalpojuma sniedzējam SIA “BITE Latvija” ierīkot datu pārraides pieslēguma punktu Nomniekam, izvietot nepieciešamo pakalpojuma nodrošināšanas aparatūru uz ēkas jumta, kā arī ierīkot nepieciešamos kabeļus līdz Nomnieka slēdzamajam sakaru skapim komutācijai;
· jābūt pieslēguma ligzdai fiksēto līniju tālruņa pieslēgšanai vadītāja kabinetā;
· jānodrošina apgaismojuma vidējo apjomu virs katras darbavietas ne mazāku kā 500 lx.

	

	11.
	Apliecinājums, ka tiks nodrošināta  bezmaksas autostāvvieta 2 automašīnu novietošanai.
	

	12.
	Apsaimniekošanas un uzturēšanas pakalpojumu prasības, kuras jānodrošina iznomātājam: teritorijas ikdienas uzkopšana, atkritumu izvešana, sīkie remontdarbi (logi, durvis), telpu kosmētiskie remonti, elektrotehnisko instalāciju apkope un remontdarbi, signalizācijas un apsardzes sistēmu apkalpošana, ūdens, siltuma, kanalizācijas, gaisa ventilācijas, dzesēšanas instalāciju apkope un remontdarbi.
	



Iznomāšanas pretendenta pārstāvis:

___________________________________________________________________________(amats, vārds, uzvārds, paraksts, datums)

